LT Europos Sąjungos oficialusis leidinys C 199/19

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2009/C 199/10

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Prieštaravimo pareiškimai pateikiami Komisijai per šešis mėnesius nuo šio paskelbimo.

SANTRAUKA

TARYBOS REGLAMENTAS (EB) Nr. 510/2006

„POMMES DES ALPES DE HAUTE DURANCE“

EB Nr.: FR-PGI-0005-0498-29.09.2005

SKVN ( ) SGN ( X )

Šioje santraukoje informacijos tikslais pateikiami pagrindiniai produkto specifikacijos duomenys.

1. Kompetentinga valstybės narės įstaiga:

Pavadinimas: Institut National des Appellations d’Origine et de la Qualité Adresas: 51 rue d’Anjou 75008 Paris FRANCE Tel. +33 153898000 Faks. +33 142255797 El. paštas: info@inao.gouv.fr

2. Grupė:

Pavadinimas: Association de Promotion des Fruits des Alpes de Haute Durance Adresas: Maison de l’Entreprise 11 Allée des Genêts 04200 Sisteron FRANCE Tel. +33 0492331839 Faks. +33 0492331838 El. paštas: assopromofruits.ahd@freesbee.fr Sudėtis: gamintojai ir (arba) perdirbėjai ( X ) kiti ( )

Gamintojai, vaisių pakavimo punktai, prekybos įmonės.

3. Produkto rūšis:

1.6 klasė. Vaisiai, daržovės ir neperdirbti arba perdirbti javai.

4. Specifikacija:

(Reglamento (EB) Nr. 510/2006 4 straipsnio 2 dalyje pateiktų reikalavimų santrauka)

4.1. Pavadinimas:

„Pommes des Alpes de Haute Durance“

4.2. Apibūdinimas:

Švieži golden delicious ir gala veislių (obuoliai) ir jų mutantų vaisiai, nuskinti iš karto patalpinami į šaltus sandėlius. Jie skinami subrendę, užtikrinamas bent minimalus cukraus kiekis (refraktometrinis indeksas ne mažesnis kaip 12), mažiausias kietumo rodiklis užtikrina, kad vaisiai būtų traškūs kandant.

Mažiausias kietumo rodiklis, išreikštas kg/cm2, yra:

— Golden Delicious. 5 kg/cm2, kai spalvos rodiklis (pagal oficialų Golden Delicious spalvų kodą, parengtą Centre technique interprofessionnel des fruits et légumes (CTIFL – Tarpšakinis vaisių ir daržovių techninis centras)) yra ne didesnis nei 3, ir 4 kg/cm2, kai spalvos rodiklis didesnis nei 3,

— Gala. 6 kg/cm2.

Spalva nuimant derlių ir parduodant:

— Golden Deliciuos ir mutantai: obuolių spalva 2 (C3 ir C4), 3 (C5 ir C6), 4 (C7) pagal oficialų CTIFL parengtą Golden Delicious spalvų kodą,

— Gala ir mutantai: spalva F2–F4. Raudonos spalvos intensyvumas: R2–R4 pagal oficialų CTIFL parengtą Gala spalvų kodą, kuriame F atitinka pagrindo spalvos rodiklį, o R – raudonos spalvos intensyvumą.

4.3. Vietovė:

Vaisių auginimo vietovė yra Aukštutinio Diuranso Alpės, kurioms priklauso šeši Aukštutinio Provanso Alpių kantonai ir 13 Aukštutinių Alpių kantonų, esančių 450–900 m aukštyje; jie yra:

Aukštutinio Provanso Alpių departamente: La Motte, Le Lauzet, Seyne, Sisteron, Turriers ir Noyers-sur-Jabron.

Aukštutinių Alpių departamente: Aspres-sur-Büech, Barcillonnette, La Bâtie-Neuve, Chorges, Embrun, Gap, Laragne, Orpierre, Ribiers, Savines, Serres, Tallard ir Veynes.

4.4. Kilmės įrodymas:

Kiekvienas pagal SGN schemą patvirtintas vaisių pakavimo punktas privalo įrodyti, kad gali užtikrinti atsekamumą, t. y.:

— nurodyti derliaus partiją,

— turi būti žinoma, kokios partijos obuoliai yra kiekvienoje siunčiamoje paletėje ir kur jos vežamos,

— užtikrinti, kad reikalavimų neatitinkančios partijos būtų pašalintos iš apyvartos,

— turi būti įrodyta kiekvieno SGN ženklinamo vaisiaus kilmė ir tai, kad laikomasi visų specifikacijos taisyklių,

— jei pateikiamas skundas, vaisių, dėl kurių skundžiamasi, partiją turi būti įmanoma atsekti.

Tam pasiekti naudojamos priemonės:

Kontrolės institucija augintojus patvirtina atlikusi sklypų, auginamų veislių ir atitikties specifikacijos reikalavimams patikrinimą. Augintojų organizacijos arba patys augintojai kasmet prieš prasidedant kiekvieniems auginimo metams atnaujina ir parengia patvirtintų augintojų ir sklypų registrą.

Paletės arba dėžės ženklinamos etiketėmis

Etiketėje nurodoma ši informacija:

— gamintojas,

— veislė,

— skynimo data,

— sklypas ir, jei produkcija iš jo dalijama į kelias partijas, kiekvienos partijos numeris.

Partijų identifikavimas ir atsekimas

Partiją galima identifikuoti bet kuriuo pakavimo grandinės etapu, ženklais nurodant, kur prasideda ir baigiasi kiekviena partija.

Informacijos valdymas

Informacija apie SGN ženklinamų obuolių pristatymo laiką, paskirties vietą, dydį, kategoriją, svorį tvarkoma ir saugoma vaisių pakavimo punkte.

Taip pat tvarkoma ir sandėliuojamų partijų informacija apie kilmę (augintojas, sklypas), skynimo laiką ir šaldomosios patalpos, kurioje obuoliai sandėliuojami, numerį.

4.5. Gamybos būdas:

Augintojai puikiai išmano auginimo metodus ir žino, kada vaisius galima skinti.

— Auginimo metodai: — Genėjimas ir vaispumpurių bei vaisių retinimas. Obelys genimos taip, kad gautų kuo daugiau šviesos, taip pat parenkamos labiausiai vaisiams vesti tinkamos šakos. Cheminiu būdu arba rankomis atliekant žiedpumpurių ar vaisių retinimą siekiama, kad medžiai pajėgtų išlaikyti vaisius. — Tręšimas Trąšų kiekis ribotas ir jų naudojimas priklauso nuo sodo poskiepių stiprumo. Didžiausias metinis jų kiekis: — 106 tipo poskiepiams: 80 azoto vienetų, 70 fosforo rūgšties vienetų ir 140 kalio karbonato vienetų, — 9 tipo poskiepiams: 140 azoto vienetų, 70 fosforo rūgšties vienetų ir 140 kalio karbonato vienetų. Azoto kiekis vieno tręšimo metu neturi viršyti 50 vienetų. — Fitosanitarinė priežiūra. Priemones kovai su parazitais intensyviai ir reguliariai naudoti draudžiama pagal iš anksto nustatytą programą. — Derliaus nuėmimas. Obuoliai skinami pakankamai subrendę, tačiau dar gali būti nokinami, kad kai pasieks vartotoją, jie būtų idealiai prinokę. Naudojamas krakmolo testas. Derliaus negalima pradėti nuimti anksčiau nei 4 etapu (EUROFRU krakmolo kodas), kai pradeda irti Golden Delicious ir Gala obuolių veislių krakmolas. Nuskinti obuoliai greitai patalpinami į šaltas patalpas: nuo jų pakrovimo sode iki patalpinimo šaltoje patalpoje neturi praeiti daugiau kaip dvi valandos.

4.6. Ryšys:

a) Vietovės dirvožemio ir klimato ypatybės ir specifinės produkto savybės

Šiame regione užaugintų obuolių kokybė (didelis cukraus kiekis, kietumas ir spalva) labai susijusi su auginimo vietos savybėmis, ypač su Aukštojo Diuranso Alpių klimatu, kuriam būdinga tai, kad per metus vidutiniškai būna 300 saulėtų dienų. 1933 m. E. Vernė (pranc. E. Vernet) rašė: „dėl didelių aukščio skirtumų, pralaidaus ir drėkinamo dirvožemio, daug šviesos, šaltų ir sausų žiemų – tai veiksniai, dėl kurių Aukštutinių Alpių departamentas idealiai tinka vaisiams auginti“. Jis pridūrė, kad obuoliai „ten įgauna skonį ir spalvą, kuriuos galima palyginti su vaisiais iš Tirolio ir Šveicarijos“.

Saulės šviesa lapuose skatina fotosintezę, todėl padidėja cukraus kiekis. Dideli dienos ir nakties temperatūrų skirtumai, taip pat ne itin aukšta didžiausia dienos temperatūra sudaro sąlygas fotosintezei vykti tolygiai, o tai skatina kauptis cukrų. Vaisiai noksta tokiu metu, kai jau santykinai šalta, tai stabdo rūgščių skilimą, o dideli temperatūrų svyravimai skatina vaisių gelsvėjimą, net rausvėjimą ir jų tvirtumą. Be to, kadangi tokiame aukštyje naktys yra vėsios, obuolių rūgšties kiekis mažėja lėčiau. Dėl to susidaro idealiai tinkantis obuoliams išsilaikyti cukraus ir rūgšties santykis, kartu suteikiantis šiai vietovei būdingas ypatingas organoleptines savybes (skonį, traškumą kandant).

b) Produkto žinomumas ir vardas

Obuoliai į šiaurę nuo Sisterono esančiame Aukštojo Diuranso regione auginami jau keletą amžių. E. Vernė (1933 m.) nurodė, kad dar 1358 m. įvykusio sandorio metu išvardyti „žemės vaisiai“, iš kurių „obuoliams teikiama pirmenybė“. Vėliau XIX a. pradžioje obuoliai imti laikyti tradiciniu kalnuotų Provanso vietovių produktu. Panašu, kad tikrasis obuolių suklestėjimas prasidėjo praėjusio amžiaus ketvirtajame dešimtmetyje. Pirmiausia sodai buvo sodinami kalvų šlaituose ir keliuose aukštai esančiose auginimo vietovėse. Kalnuose vaisiai rudenį sunoksta vėliau. Be to, žiemos sąlygomis juos galima laikyti atvirame ore, o tai iš pradžių buvo vienintelis jų išlaikymo būdas. Vienas toks pavyzdys yra Motte-au-Caire vietovė.

1962 m. Žemės ūkio ministerijos leidinyje, pavadintame „Aukštutinių Alpių sodai“, teigiama, kad pirmiau nurodytų specifinių dirvos ir klimato savybių „mūsų vaisių kokybė – skonis ir išvaizda – nuolat stebino ekspertus ir sulaukdavo teigiamo vartotojų įvertinimo“. „Pommes des Alpes de Haute Durance“ obuolių kokybę pripažįsta ir specialistai, ir vartotojai, ir kaip tai 1995 m. pažymėjo F. Alavoine-Mornas ir A. Trimouille, vaisių sektoriuje nekyla abejonių dėl obuolių auginimo Aukštojo Diuranso regione.

Nuo 1996 m. ir šiandien Aukštojo Diuranso Alpių vaisių skatinimo asociacija ir visos fasavimo įmonės pavadinimą „Pommes des Alpes de Haute Durance“ vartoja ant visų pakuočių ir prekės ženklų, taip pat reklamos ir populiarinimo priemonėse.

4.7. Kontrolės institucija:

Pavadinimas: Ulase Adresas: ZA de Champgrand. BP 68 26270 Loriol sur Drôme FRANCE Tel. +33 0475611300 Faks. +33 0475856212 El. paštas: info@ulase.fr

COFRAC akreditacijos Nr. 7-007/97.

4.8. Ženklinimas etiketėmis:

Kiekviena paletė ir kiekvienas vartotojams parduodamas vaisius ženklinamas pagal Reglamente (EB) Nr. 85/2004, iš dalies pakeistame Reglamentu (EB) Nr. 1238/2005, nustatytą prekybos standartą standartizuota etikete, kurioje nurodomas pakuotojas ir (arba) ekspeditorius, veislė, kategorija, vaisių pakavimo punktas ir partijos numeris.

Bet koks pakeitimas etiketėje privalo būti patvirtintas Sertifikavimo įstaigos.